Document ID: 32001R1577

Kommissionens forordning (EF) nr. 1577/2001
af 1. august 2001
om ændring af forordning (EF) nr. 296/96 om de oplysninger, som medlemsstaterne skal fremsende, og om månedlig bogføring af de udgifter, der finansieres gennem Den Europæiske Udviklings- og Garantifond for Landbruget, Garantisektionen (EUGFL)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1258/1999 af 17. maj 1999 om finansiering af den fælles landbrugspolitik(1), særlig artikel 7, stk. 5, og
ud fra følgende betragtninger:
(1) I henhold til artikel 14 i Rådets forordning (EF) nr. 2040/2000 af 26. september 2000 om budgetdisciplin(2) kan Kommissionen nedsætte eller tilbageholde de månedlige forskud fra EUGFL, Garantisektionen. For at overholde tidsplanen i nævnte artikel og for at lette forvaltningen bør der foretages ændring i artikel 4 i Kommissionens forordning (EF) nr. 296/96 af 16 februar 1996 om de oplysninger, som medlemsstaterne skal fremsende, og om månedlig bogføring af de udgifter, der finansieres gennem Den Europæiske Udviklings- og Garantifond for Landbruget, (EUGFL)(3), senest ændret ved forordning (EF) nr. 1017/2001(4).
(2) Ifølge den nugældende ordning for regnskabsafslutning skal den årlige meddelelse fremsendes senest den 10. februar efter regnskabsårets slutning. Hvad angår regnskaberne for offentlig oplagring falder denne anmeldelse sammen med den anmeldelse, der skal fremsendes senest den 20. december i henhold til artikel 5, stk. 2, i forordning (EF) 296/96. Derfor bør sidstnævnte anmeldelse udgå.
(3) De i denne forordning fastsatte foranstaltninger er i overensstemmelse med udtalelse fra EUGFL-Komitéen -
UDSTEDT FØLGENDE FORORDNING:
Artikel 1
I forordning (EF) nr. 296/96 foretages følgende ændringer:
1) I artikel 4, stk. 1, 2 og 4, ændres "artikel 13 i beslutning 94/729/EF" til "artikel 14 i forordning (EF) nr. 2040/2000".
2) Artikel 4, stk. 3, affattes således: "3. Kontrollen med, at terminerne eller fristerne i forbindelse med forskuddene på bogføringen af udgifterne overholdes, foretages to gange hvert regnskabsår:
- for udgifterne indtil den 31. marts
- for udgifterne indtil den 31. juli.
Der tages hensyn til eventuelle overskridelser, der finder sted i august, september og oktober, ved beslutningen om regnskabsafslutning, undtagen hvis de kan konstateres inden den sidste beslutning om forskudsbetaling i regnskabsåret."
3) I artikel 5, stk. 2, sidste afsnit, udgår "og senest den 20. december".
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 1. august 2001.

Labels: 2
12
4
15